Dvergperlemorvinge

Dvergperlemorvinge (Boloria improba) er en sommerfugl som tilhører gruppen perlemorvinger (Argynnini) i den artsrike familien flikvinger (Nymphalidae). I motsetning til de fleste artene i slekten Boloria er den lett å kjenne igjen da den er svært liten og vingenes bunnfarge er brun, ikke oransje. Denne nordlige arten er meget sjelden i Norge og har bare blitt påtruffet noen få ganger i fjellet i indre Troms.

 Utseende 
En ganske liten sommerfugl (vingespenn 27 – 36 mm), Norges minste perlemorvinge. Vingene er blekt brune, mønsteret virker utvisket. Vingene er uvanlig små sammenlignet med kroppen.

 Levevis 
Larvene lever på harerug (Bistorta vivipara), kanskje også på andre planter. De voksne sommerfuglene er på vingene i juli, men flyr ikke langt. Flukten er svirrende, med raske vingeslag. I Norge er arten funnet på platåer med mange småbekker med smeltevann, mellom 700 – 900 moh i indre Troms.

 Referanser 

 Litteratur 
 Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

 Eksterne lenker 

 Nettsiden Svenska Fjärilar, med bildegalleri
 Nettsiden Norges sommerfugler

Kategori:Flikvinger
Kategori:Sommerfugler formelt beskrevet i 1877
Kategori:Dyr formelt beskrevet av Arthur Gardiner Butler